خەڵاتی ستیڤی
خەڵاتی ستیڤی (بە ئینگلیزی: Stevie Awards) خەڵاتێکی بازرگانییە وشەی (ستیڤی) لە وشەی (ستیفانۆس)ی یۆنانییەوە وەرگیراوە کە بە واتای تاج و خەڵات دێت. خەڵاتەکانی ستیڤی بە باشترینەکان لە بواری بیزنسدا دادەنرێن و ساڵی ٢٠٠٢ بڕیار لەسەر دابەشکردنیان درا، ئەوەش بەمەبەستی ڕێزگرتن لە ڕۆڵ و دەستکەوتی کەسایەتی و کۆمپانیا و تۆڕە کاریگەرەکانی جیھان.

خەڵاتەکانی ستیڤی لە ھەشت بواردا دابەش دەکرێن خەڵاتە نێودەوڵەتییەکانی بیزنس کە بە تۆڕ و دامەزراوە نێودەوڵەتییە سەرکەوتووەکان دەدرێت؛ خەڵاتی ستیڤی بیزنسی ئەمریکی کە تایبەتە بەو کۆمپانیا و دامەزراوانەی لە ئەمریکا کاردەکەن؛ خەڵاتی ستیڤی بیزنسی ژنان کە تایبەتە بە ڕێزگرتن لە ژنانی سەرکەوتووی خاوەن کار و وەبەرھێنەر لە جیھان دا؛ خەڵاتی ستیڤی خزمەتگوزاریی کڕیار کە بە کۆمپانیاکانی بواری پەیوەندی دەبەخشرێت؛ خەڵاتەکانی ستیڤی بۆ ئاسیا و وڵاتانی سەر زەریای ھێمن کە بە کۆمپانیا و ناوەندە داھێنەرەکانی ٢٩ وڵاتی ئەو ناوچانە دەدرێت؛ خەڵاتی ستیڤی ئەڵمانی کە بە کۆمپانیا و تۆڕە سەرکەوتووەکانی ئەو وڵاتانە دەدرێت کە ئەڵمانی زمانێکی فەرمییە تێیاندا؛ خەڵاتی ستیڤی بۆ خاوەنکارە گەورەکان کە دەبەخشرێتە ئەو کۆمپانیا و ناوەندانەی باشترین شێوازی مامەڵەکردن، بەڕێوەبردن، ڕێکخستن و بەرەو پێشبردنی ھێزی کاریان ھەیە؛ خەڵاتی ستیڤی ڕۆژھەڵاتی نێوەڕاست و باکووری ئەفریقا کە بە کۆمپانیاکانی ١٨ وڵاتی ئەو ناوچانە دەدرێت، ئەوەش لە بەرامبەر ئەو کار و خزمەتگوزارییەی پێشکێشی دەکەن.

بەستەرە دەرەکییەکان 
ماڵپەڕی فەرمی

سەرچاوەکان